આ ચારેય યોજના વિશે વાત કરી છે, તે આપણા હિત માટેની છે. મારા શ્રદ્ધાવાન બાળકો વિકાસ કરવા ઇચ્છતા હોય પૂણ્ય પ્રાપ્ત કરવા માંગતા હોય, અહિતકારક વસ્તુ ત્યાગ કરવા માંગતા હોય તેમના માટે આ ચારેય યોજનાઓ બહુ જ સહાયકારી અને બળ પ્રદાન કરનાર છે. મને પૂર્ણ વિશ્ર્વાસ છે કે આજદિન સુધી જેટલી પણ યોજનાઓ મેં તમારી સમક્ષ રજૂ કરી છે તેમા સહભાગી થયા છો. આ ચાર યોજનામા પણ મારા બધા બાળકો સાથ આપશે. ૨૧ જાન્યુઆરી બાદ આ ચારેય યોજનાઓ શરુ થનારી છે. હમણા પાઠશાળાના વર્ગમા ફિક્સ નંબર હશે ૩૦ અથવા ૪૦ અથવા ૧૦૦, ત્યારબાદ વધારે લોકો માટે બીજા વર્ગ પણ રહેશે. એવુ નથી કે એક કલાક થઈ ગયો અને નહિં આવી શક્યા તો પરત જઈએ. ટાઇમ તો ફીક્સ હશે, આ સમય દરમ્યાન ૪૦ લોકોની બેસવાની વ્યવસ્થા હશે અને પાંચ લોકો વધારે ઉભા હશે તો અંદર લેવામા આવશે પરંતુ અડધા કલાક બાદ આવશો તો અંદર લેવામા આવશે નહિં. ટાઇમ લિમિટ તો રાખવી પડશે. નહિં તો દિવસ દરમ્યાન ચાલુ રહેશે.